Oceano Pacific

Le Oceano Pacific (le Pacifico), que se extende super un superficie de 180 000 000 km², es le oceano le plus vaste del globo terrestre. Illo comprende integremente Oceania e tocca qualque altere insulas e archipelagos que traditionalmente face parte de Asia (Japon, le Philippinas, le Indias Oriental). Illo es circumferite per Asia, Australia, America del Nord, e America del Sud, e su limite con le Oceano Antarctic es officialmente marcate a 60° de latitude sud. Le linea international de cambio de data lo transversa circa le meridiano de 180°.

 Geographia 
Il es in le Pacifico que se trova le fossas le plus profunde del Terra, con profundidates que excede 10 000 metros in le fossas del Kuriles, del Mariannas e del Philippinas. Le Pacifico es percurrite per plure dorsales que forma a vices archipelagos linear al superficie. Illo comporta anque numerose scolios de corallo que forma atollos.

 Mares adjacente 

Le lista sequente indica le mares adjacente al Pacifico que generalmente son considerate partes de illo. Le lista non include le mares in le region del archipelago del Indias Oriental (Indonesia).

Le limite inter le Oceano Pacific Nord e Sud es le equator.
 le Oceano Pacific Nord 
 le Golfo de Siam
 le Mar de China Meridional
 le Mar de China Oriental
 le Mar del Philippinas
 le Mar Jalne
 le Mar de Japon (Mar Oriental, Mar de Corea)
 le Mar Interior
 le Mar de Okhotsk
 le Mar de Bering
 le Golfo de Alaska
 le Golfo de California
 le Oceano Pacific Sud 
 le Mar de Tasman
 le Mar del Corallo
 le Mar de Salomon
 le Mar de Bismarck

Pacific